1 


Selmrt  - FeesbM 


REDAKSIE: 

Redaktrise: 

Carla  Verster 

Foto’s: 

Joanne  Venter  en  Joan  Venter 

Artikels: 

Bennie  Sharp 

Lizette  Lewies 

Chris  van  Vuuren 

Lukas  en  Yvonne  Swanepoel 

Clemens  Nel 

VOORWOORD 


In  die  wêreld  waarbinne  ons  leef,  het  mondigwording  simbolies  geword  aan 
volwassenheid.  As  sulks  erken  die  Wet  ons  onafhanklikheid  en  verkry  ons  die 
reg  tot  eie  besluitneming.  So  tree  ons  uit  die  nes  van  ons  ouers  se  geborgenheid 
met  mondigwording. 

Hier  in  die  Kerk  werk  dinge  anders;  trouens,  een-en-twintig  jaar  is  maar  ‘n  kort 
tydjie  as  mens  inagneem  dat  die  Kerk  van  Christus  alreeds  eeue  bestaan. 
Daarom,  wanneer  ons  met  tyd  werk  in  die  Kerk,  staan  ons  in  die  lig  van  God  se 
ewige  tyd  en  is  dit  as’t  ware  God  wat,  in  Christus,  vanuit  die  ewigheid  in  ons  tyd 
intree. 

Kyk  ons  dan  terug  na  een-en-twintig  jaar,  sien  ons  God  se  liefde,  Sy  sorg  en 
seëninge,  soos  ‘n  goue  draad  deur  die  bestaan  van  die  gemeente  loop  en  met 
groot  dankbaarheid  bely  ons  - aan  God  al  die  eer. 

Langs  die  weg  van  die  feesblad  wil  ek  graag  dankie  sê  aan  al  die  lidmate  wat  oor 
die  tydperk  van  een-en-twintig  jaar  hulle  eie  tyd  opgeoffer  het.  Ek  staan  met 
dankbaarheid  voor  God  omdat  Hy  mense  roep  tot  Sy  diens  en  dat  mense  gewillig 
is  om  as  geroepenes  te  dien.  Ek  kan  net  dankie  sê  aan  al  die  lidmate  wat  deur 
die  jare  hulle  tyd  afgestaan  het  en  wat  met  hulle  gawes  en  talente  gebou  het  aan 
hierdie  gemeente. 


Met  sekerheid  dat  God  ons  in  die  verlede  versorg 
en  geseën  het,  weet  ons  dat  dieselfde  God  met 
ons  op  die  pad  na  die  toekoms  sal  wees.  Daarom 
kan  ons  in  die  hier-en-nou,  in  die  teenwoordigheid 
van  God  leef,  met  dieselfde  hoop  dat  Hy,  soos  wat 
Hy  in  die  verlede  by  ons  was  en  in  die  hede  by  ons 
is,  ook  in  die  toekoms  by  ons  sal  bly. 

TenA/yl  in  die  nes  van  God  se  geborgenheid  en 
sorg,  kom  ons  deel  dieselfde  droom  en  bede  - dat 
ons  gemeente  God  met  vreugde  sal  dien,  dat  ons 
in  die  gemeenskap  van  die  gelowiges  sal  deel  en 
dat  ons  deur  diens,  God  se  barmhartigheid  in  die 
wêreld  gaan  uitleef,  en  so,  elke  dag  God  se 
genade,  barmhartigheid  en  liefde  vier. 

Aan  God  al  die  eer! 


Ds.  Dalene  van  der  Merwe 

GESKIEDENIS  VAN  HERVOKMDE  KERK 


SPRINGS-SUID  GEMEENTE 

(6ESTI6  10  Augustus  1986) 


Hoekom  nog  ‘n  gemeente? 

Na  die  vertrek  van  Ds.  M.J. 
Redelinghuys  in  1985  uit  die 
gemeente  Springs-Oos,  het  die 
gemeente  vir  'n  geruime  tyd  nie  die 
tweede  standplaas  gevul  nie.  Die 
gemeente  moes  besluit  wat  die 
wenslike  sou  wees:  Om  weer  'n 
tweede  leraar  vir  die  gemeente  te 
beroep  of  om  af  te  stig.  Die 
gemeente  Springs-Oos  het  op 
hierdie  stadium  bestaan  uit  986 
belydende  lidmate  en  'n  sieletal  van 
1 466.  Dit  was  te  groot  om  deur  een 
leraar  bedien  te  word. 

Die  kerkraad  het  betyds  besiuit  om 
tydens  elke  vergadering  van  die 
kerkraad  na  'n  ander  faset  van 
gemeente  wees  te  kyk  om  sodoende 
te  bepaal  wat  die  ideal  sou  wees. 
Die  eerste  saak  wat  ter  sprake 
gekom  het  was  die  geografiese.  Dit 
was  duidelik  dat  daar  meer  as  net  'n 
geografiese  skeiding  bestaan  het 
tussen  die  Casseldale  / Strubenvale 
gebiede  en  die  suidelike  gebiede  van 
Springs.  Om  mee  te  begin  was  die 
lidmate  in  die  suide  meer  geneig  om 
hulle  kinders  na  die  Laerskool 
Selectionpark  toe  te  stuur,  terwyl  die 
ander  deei  se  kinders  na  Laerskool 
Christiaan  Beyers  toe  gegaan  het. 
Die  twee  areas  het  baie  duidelik  min 
met  mekaar  in  gemeen  gehad.  So  is 
bevind  dat  vanuit  ‘n  geografiese 
oogpunt  die  twee  gebiede  eintlik  te 
onderskei  is. 


Hierna  is  gekyk  hoe  afstigting  die 
twee  gemeentes  finansieël  sou  raak. 
Uit  inligting  wat  vanuit  ander 
afstigtings  in  die  kerk  ingewin  is,  het 
geblyk  dat  die  kerk  nie  net  finansieël 
groei  met  afstigting  nie,  maar  dat  ook 
die  kerkbywoning,  (die  inkomste),  en 
die  betrokkenheid  van  lidmate  by  die 
werksaamhede  van  die  kerk 
verbeter.  Alle  fasette  het  daarop 
gedui  dat  afstigting  wenslik  is. 

Die  kerkraad  het  toe  besluit  om  by 
die  Ringsvergadering  van  1986  van 
die  Ring  van  Brakpan  'n  voorstel  in 
te  dien  dat  'n  nuwe  gemeente  gestig 
word,  wat  sou  bestaan  uit  die 
woongebiede  Edelweiss, 

Daggafontein,  Selcourt  en 
Selectionpark,  suid  van  die  spoorlyn. 
Tydens  die  kerkraadsvergadering 
was  daar  net  twee  stemme  teen  die 
afstigting.  Die  voorstel  is  so  deur  die 
Ringsvergadering  aanvaar  en  op  'n 
Sondagoggend  10  Augustus  1986 
het  die  afstigting  plaasgevind  onder 
leiding  van  die  destydse  voorsitter 
van  die  Ring,  Ds.  Jan  Jacobs.  Die 
kerkraad  is  onmiddellik  gekies  en 
bevestig.  Die  gemeente  het  bestaan 
uit  414  belydende  lidmate.  By  die 
eerste  kerkraadsvergadering  is  Ds. 
T.  H van  Nieuwenhuizen  na  die 
nuwe  gemeente  beroep.  As  Skriba 
is  Ouderling  T.  Terblanche  verkies, 
en  as  kassier  Ouderling  Frans 
Neethling.  Die  Skriba  vir  registrasie 

wás  Ouderling  A.  H.  Geyser.  Die 
kolporteur  was  'n  jong  Nederlander 
in  die  gemeente  met  die  naam  van 
Henrie  Kieskamp.  Die  gemeente  het 
die  Koster  gedeel  met  die  gemeente 
Springs-Oos  maar  het  'n  eie  orrelis 
gehad  in  die  persoon  van  Mej.  Elsie 
Labuschagne. 

Daar  is  'n  aantal  ooreenkomste 
aangegaan  tussen  die  nuwe 
gemeente,  Springs-Suid  en 
Springs-Oos  gemeente.  In  die 
eerste  plek  sou  die  pastorie  van  die 
gemeente  wat  in  Lonelyweg  54  in 
Selcourt  gestaan  het,  as  bruidskat 
aan  die  gemeente  Springs-Suid 
geskenk  word.  Die  gemeente 
Springs-Oos  sou  die  uitstaande 
verband  op  die  pastorie  aflos. 

Daar  was  eenstemmigheid  dat  Ds. 
T.  H van  Nieuwenhuizen  beroep  sou 
word  na  die  nuwe  gemeente 
Springs-Suid,  aangesien  hy  in  die 
pastorie  daar  gewoon  het.  Ten  tye 
van  'n  mede-leraar  in  die  gemeente 
Springs-Oos  is  die  gedeelte  wat  nou 
die  nuwe  gemeente  gevorm  het  deur 
Ds.  T.  H van  Nieuwenhuizen 
bearbei.  Dit  was  'n  kwessie  van 
neem  'n  beroep  aan  sodat  hy  kan 
bly  waar  hy  is. 

Daar  is  ook  ooreengekom  dat  die 
twee  gemeentes  saam  die 
kerkgebou  in  Strubenvale  sou  deel 
en  die  instandhoudingskoste  sou  om 
die  helfde  gedeel  word.  Daar  is 
formeel  'n  kontrak  gesluit  dat  die 
ooreenkoms  vir  twee  jaar  nie  deur 
een  van  die  twee  gemeentes 
gekanselleer  sou  word  nie. 
Gedurende  hierdie  periode  het  die 
erediens  van  die  een  gemeente  om 
8:30  in  die  oggend  begin  en  die  van 


dlé  tWêede  gêmeéhté  óitt  1Ó;00. 
Terwyl  die  een  gemeente  se 
erediens  aan  die  gang  was  het  die 
ander  gemeente  kategese  gehou  in 
die  saal  en  klaskamers  van  die 

Strubenvale  Primary  School. 

Wanneer  die  een  gemeente 

Nagmaal  gevier  het,  het  die  ander 
gemeente  in  die  skoolsaal  van 
Strubenvale  Primary  School 

erediens  gehou. 

Die  aannames  ten  opsigte  van  die 
finansies  en  die  betrokkenheid  van 
lidmate  het  gerealiseer  soos  verwag. 
Binne  ses  maande  na  afstigting  het 
die  inkomste  van  beide  gemeentes 
baie  sterk  gegroei.  Dit  was  gou 
duidelik  dat  die  kleiner  gemeentes  'n 
groter  betrokkenheid  bewerk  het. 
Die  twee  gemeentes  het  elkeen  'n 
selfstandige  bestaan  gevoer  en  eie 
karakter  ontwikkel,  hoewel  die  senior 
lidmate  van  albei  gemeentes  besluit 
het  dat  hulle  hulle  gesamentlike 
bestaan  as  Goue  Ketting  wil 
handhaaf. 

Na  die  verstryking  van  die  twee  jaar 
is  die  reëling  egter  opgeskort  en  het 
die  gemeente  Springs-Suid  in  die 
saal  van  Laerskool  Selectionpark 
begin  erediens  hou  en  is  daar  ook 
van  die  skool  se  klaskamers  gebruik 
gemaak  vir  kategese  klasse.  Daar  is 
ook  met  die  stadsraad  van  Springs 
onderhandel  en  ses  erwe  is 
aangeskaf  in  die  toekomstige  nuwe 
woonbuurt  wat  'n  uitbreiding  van 
Selcourt  sou  wees.  Die  gedeelte 
was  geleë  tussen  die  ou  Selcourt  en 
die  New-Era  nywerheidsgebied.  Die 
proklamasie  van  die  gebied  het  egter 
gesloer  en  sodoende  is  die  bou  van 
'n  eie  kerk  vertraag. 

Naas  al  die  gewone  administratiewe 
reëlings  het  die  kerkraad  ook 
onmiddellik  voortgegaan  om 

aansoek  te  doen  by  die  N.H.S.V.- 
Hoofbestuur  om  'n  tak  van  die 
N.H.S.V.  te  stig.  Die  stigting  het  toe 
plaasgevind  onder  die  leiding  van  'n 
lid  van  die  N.H.S.V.  Hoofbestuur, 
Mev.  Brayshaw.  Ook  in  die  opsig 
was  dit  merkwaardig  dat  die  tak  net 
soveel  lede,  indien  nie  meer  nie, 
gehad  het  as  wat  die  tak  gehad  het 
voor  die  afstigting. 


Na  die  dood  van  broeder  Frans 
Neethling  is  hy  as  kassier  opgevolg 
deur  broeder  Hennie  Venter,  vandag 
nog  kassier  in  die  gemeente,  en  die 
skriba,  broeder  Tommie  Terblanche 
is  opgevolg  deur  Broeder  Kurt 
Jacobsohn,  ook  steeds  ‘n  lidmaat 
van  die  huidige  gemeente.  In  1991 
het  Ds.  T.  H van  Nieuwenhuizen  'n 
beroep  aanvaar  na  die  gemeente 
Witfield  en  is  hy  opgevolg  deur  Ds. 
Cobus  Blaauw,  nou  ‘n  voormalige 
predikant  van  die  kerk. 


Springs-Suid  koop  "kerk" 
(24  Januarie  1994) 


‘n  eie  Kerkgebou  was  ‘n  groot  droom 
van  die  gemeente  Springs-Suid.  In 
1990  koop  die  gemeente  ses  erwe 
aan  in  Nigelweg,  Selcourt,  met  die 
doel  om  voorlopig  ‘n  saal  te  bou  en 
later  ‘n  kerk. 

Voordat  met  die  bouery  begin  is  kom 
dit  egter  onder  die  aandag  van  die 
gemeente,  dat  die  Joodse  Sinagoge 
te  koop  is.  Die  gemeente  besluit  om 
die  saak  te  ondersoek  en  broer 
Clemens  Nel  begin  met  die 
onderhandelinge.  Eindelik  besluit 
die  gemeente  om  die  standplase  in 
Nigelweg  te  verkoop  vir  R12Ó  000  en 
die  Joodse  sinagoge  te  koop  vir  die 
bedrag  van  R420  000,  nadat  die 
boere  die  Jode  afgestry  het  met  R80 
000.  Op  24  Januarie  1994  bevind 
die  Hervormers  hulle  toe  in  ‘n 
sinagoge. 

Die  Joodse  Sinagoge  is  gebou 
gedurende  1959  en  het  bekend 
gestaan  as  die  ‘Reformed 
Progressive  Congregation’.  Ons 
Hervormers  moes  vinnig  leer  van  die 
Joodse  tradisie  en  oor  die  jare  is 
meeste  van  die  Joodse  simbole 


verwyder.  Bokant  die  huidige 
doopvont  was  ‘n  lig  in  die  vorm  van 
‘n  bord  wat  Noorde  toe  geskyn  het. 
Die  lig  moes  altyd  skyn  as  simbool 
dat  God  altyd  met  hulle  is.  Die  lig 
het  die  Jode  saamgevat.  Reg  agter 
die  preekstoel  was  die  heilige  Ark,  vir 
ons  net  ‘n  ingeboude  kas.  Daarin 
was  daar  handgeskrewe  rolle  met 
die  ‘Torah’,  die  vyf  boeke  van 
Moses.  Die  Jode  het  dit  ook 
saamgeneem  en  die  Hervormers  het 
die  kas  toegebou.  ‘n  Herinnering 
daarvan  kan  gesien  word  in  die 
huidige  konsistorie. 

Bokant  die  verhoog  het  daar  ‘n 
Dawidster,  omtrent  4 m in  deursnee, 
gehang  wat  die  Jode  ook 
saamgeneem  het.. 

Langs  die  kerk  was  ‘n  “afdak”, 
sonder  ‘n  dak,  net  met  balke,  die 
‘Succah’,  waarin  daar  elke 
September  tot  Oktober  die  ‘Fees  van 
die  Oes’  gehou  is.  Tydens  die  fees 
is  die  afdak  bedek  met  palmtakke  en 
het  groente  en  vrugte  aan  die  balke 
as  ‘n  offer  gehang.  Die  dak  was  met 
opset  oop  sodat  hulle  na  die  hemel 
kon  opkyk  in  dankbaarheid  vir  God 


se  oes.  Later  het  die  Hervormers 
vloer  gegooi,  dak  opgesit  en  is  dit 
nou  die  plek  waar  ons  graag  kuier. 

In  1997  met  die  samesmelting  van 
Springs-Suid  gemeente  en 
Dunnottar  gemeente  is  die 

oorspronklike  preekstoel  vervang 
met  die  preekstoel  van  Dunnottar, 
die  pragtige  handewerk  van  Ockie 
van  Schalkwyk.  Met  die  nuwe 
preekstoel  is  die  ‘Menorah’  teen  die 
mure  verwyder.  In  2006  toe  die  kerk 
buite  geverf  word  is  die  laaste 
‘Menorah’  teen  die  buitemure 

toegemessel  en  geverf.  In  2007  bou 

Oom  Koos  van  Zyl  vir  ons  drie 

kategese  lokale  op  die  verhoog  in 
die  kerksaal.  Met  die  jare  het  die 
sinagoge  plek  gemaak  vir  ‘n  eg 
Hervormde  Kerk. 

Daar  is  egter  nog  enkele  Joodse 
simbole  soos  die  ‘Mezuzah’  teen  die 


deurposte  van  die  voordeur  en  ‘n 
klein  kassie  met  ‘n  rol  binne-in  wat  ‘n 
herinnering  is  dat  daar  net  Een  God 
is. 


Die  afdak,  waar  oesfeeste  gehou  is,  kry  ‘n 
vloer  en  ‘n  dak.  Die  bouery  was  ‘n  vreeslike 
gedoente,  maar  tog  het  die  manne  dit 
vreeslik  geniet. 


Dit  is  hoe  die  liturgiese  ruimte  gelyk  het  voor  die  nuwe 
preekstoel  van  Dunnottar  gekom  het. 

NI6EL  - DUNNOTTAR  6EMEENTE 

(GESTIG  OP  13  SEPTEMBER  1987) 


Reeds  in  1971  word  besluit  deur  die 
kerkraad  van  Nigel  om  weens  groter 
wordende  getalle  afsonderlike 
eredienste  in  Dunottar  te  hou.  Oom 
Chris  Jansen  van  Vuuren  dien  toe  op 
die  Finansiële  Komitee  en  is  ook 
voorsitter  van  Laerskool  Dunnottar 
se  Skoolkomitee.  Hy  verkry 
goedkeuring  dat  die  skoolsaal  (J.  G. 
J Vissersaal)  gebruik  mag  word  vir 
eredienste  sowel  as  kategese 
klasse.  Oom  Tobie  Wiese  was  een 
van  die  eerste  kategete.  In  1985 
word  die  besluit  geneem  dat  daar 
voortaan  ook  nagmaaldienste  en 
eredienste  tydens  vakansietye  in 
Dunnottar  gehou  sal  word.  Die 
Dunnottar  iidmate  het  van  die  begin 
af  die  droom  gehad  om  ‘n  eie 
kerkgebou  in  Dunnottar  te  hê.  In 
1978  wou  hulle  die  NG  Kerk  se 
kerksaal  koop,  maar  die  kerkraad 
keur  die  voorstel  af.  Hulle  huldig  die 
mening  dat  solank  die  skool 
goedkeuring  verleen  om  daar 
eredienste  te  hou  moet  met 
sodanige  reëling  voortgegaan  word. 
In  1986  neem  die  gemeente  ‘n  opsie 
om  die  AGS  Kerksaal  te  koop,  maar 
die  AGS  Kerk  besluit  om  aan  te  bou 
en  nie  meer  te  verkoop  nie. 

!n  1979  word  daar  wel  besluit  om  ‘n 
pastorie  in  Dunnottar  te  bou.  Daar 
word  ‘n  lening  van  R32  000  by  die 
kerkkantoor  gemaak,  maar  omdat  dit 
eers  die  volgende  jaar  beskikbaar 
sou  wees  het  Volkskas  Bank  solank 
die  geld  voorsien  vir  die  bou  van  die 
pastorie.  Die  pastorie  dien  steeds  as 


die  pastorie  van  die  huidige 
gemeente,  Selcourt. 

Die  eerste  predikant  wat  die 

gemeente  Dunnottar  as  'n  gedeelte 
van  Nigel  sou  bedien,  was  Ds. 
Johan  Viljoen  (1978).  Onder  leiding 
van  Ds.  Viljoen  word  'n 

jeugvereniging  op  die  been  gebring. 
Oom  Chris  Jansen  was  die 

jeugouderling  en  sy  seun  Hannes 
word  verkies  as  die  voorsitter  van  die 
vereniging. 

Na  Ds.  J.  Viljoen  bedien,  Ds.  P. 
Bierman  (1979),  emeritus  predikant, 
die  Nigel  - Dunnottar  gemeente. 

In  1984  word  Ds.  C.  A.  P van 
Tonder  beroep  na  Nigel  met  die 
opdrag  om  die  Dunnottar  lidmate  te 
bedien.  Goeie  fondsinsamelings- 
projekte  word  onder  sy  leiding 
gehou,  onder  andere  word  ‘n 
Rofstoei-aand  gereël  waaroor  daar 
vandag  nog  gepraat  word.  Vele 
potjiekoskompetisies,  kermisse  en 
etes  word  gehou.  Tussen  die 
fondsinsamelingsprojekte  deur  word 
daar  ook  baie  gekuier  en  gebou  aan 
die  gemeenskap  van  gelowiges. 

Op  ‘n  keer  word  die  vroue  lidmate  vir 
‘n  rugby  wedstryd  uitgedaag.  Die 
kerk  speel  teen  die  NHSV  op 
Laerskool  Dunnottar  se  sportvelde. 
Johan  Lewies  was  die  “onpartydige” 
skeidsregter...!  In  die  skrums  het  dit 
maar  rof  gegaan,  want  dit  was  al 
waar  daar  kontak  van  die  kerkraad 
se  kant  af  gemaak  kon  word. 

Geen  NHSV  - lid  mag  geduik  word  of 
die  bal  by  gevat  word  nie! 


Die  slag  as  een  van  die  vrouens  met 
mening  op  iemand  afgestorm  het,  is 
daar  net  'n  knoop  gelos  en  die  bal  is 
uitgegee  of  sommer  net  gelos  - 
Gerda  Willemse  kan  hien/an  getuig!! 
Die  uitslag  is  onbekend,  maar  die 
vermaak  verskaf,  was  vir  beide 
toeskouers  en  spelers  uiters 
opwindend. 

Onder  leiding  van  Ds.  C.  A.  P van 
Tonder  word  uiteindelik  beweeg  na 
' afstigting.  Die  saak  word  vele  male 
beredeneer,  vergaderings  is  gehou 
en  niemand  kon  later  meer  telling 
hou  niel! 

Op  13  September  1987  vind  die 
afstigting  te  Nigel  plaas.  Ds.  C.  A.  P 


van  Tonder  kon  ongelukkig  nie  die 
beroep  na  die  nuwe  gemeente 
aanvaar  nie  en  Proponent  Estelle 
Dannhauser  kom  werk  as  pastorale 
hulp.  Sy  kon  ongelukkig  ook  nie  ‘n 
beroep  aanvaar  nie. 

Die  eerste  volwaardige  predikant  van 
die  gemeente  Dunnottar  was  Ds. 
Willem  Barnard  (1988).  Hy  word 
deur  sy  broer  Ds.  Adam  Barnard 
bevestig.  Na  baie  jare  se  eredienste 
in  die  skoolsaal  besluit  die  Dunnottar 
gemeente  om  kerk  te  bou. 

Hierna  word  begin  met  die  oprigting 
van  die  kerkgebou  met  ouderling 
Willie  Ferreira  in  beheer. 


AFSTI6TIN6  - 13  SEPTENBER  1987 

KERKRAAD  MET  AFSTIGTING 


Voor:  Neels  Harmse,  Doep  du 
Plessis,  WilHe  van 
Vuuren,  Chris  van 
Vuuren,  Ds.  Kruger, 
Dries  Maritz,  Kosie 
Coetzer,  Willie  Ferreira. 

Middel:  Mnr.  Esterhuizen,  Jan 
Venter,  Ockie  Pretorius, 
Johan  Rousseau,  Josef 
Labuschagne,  Torrie 
Deetlefs,  Pat  Barnard. 

Agter:  Mnr.  K Ferreira;  Johan 
Dippenaar,  Neels 
Maritz,  Kosie  Joubert, 
Pierre  Jordaan,  Jan 
Hattingh,  Johan  Lubbe. 

Vele  braaie  word  gehou  sodat  die 
gemeente  mekaar  beter  kan  leer 
ken  en  om  beter  verhoudinge  te 
bevorder  tussen  die  lidmate. 


‘n  Gemeentekamp  word  gehou  by 
Jim  Fouche  - oord  by  die  Vaaldam. 
Van  die  gemeentelede  het  tuis 
gegaan  in  rondawels  en  daar  was 
ook  'n  paar  in  woonwaens.  Daar  is 
besluit  om  na  die  erediens  almal 
saam  potjies  te  maak  en  dus  ook 
saam  te  eet.  Ds.  Willem  en  Nina  is 
daar  weg,  aangesien  hy  nog  moes 
gaan  preek.  Met  'n  skok  word  daar 
toe  ontdek  dat  die  rondawels  tien  - 
uur  ontruim  moes  gewees  het...!! 


woonwaens  het  almal  se  vleis 
bymekaar  gemaak  en  in  die  potjies 
was  daar  gekook  en  almal  het  saam 
gekuier.  Die  eetgerei  het  nie  eers  'n 
probleem  geskep  nie,  want  potjiekos 
is  geëet  uit  poedingbakkies, 
koffiebekers  en  die  wat  so  gelukkig 
was  om  uit  'n  bord  te  eet  was  daar 
ook.  Na  ete  is  die  eetgerei  en  potjies 
alles  uitgesorteer,  almal  het  opgepak 
en  die  terugreis  na  Dunnottar  het 
begin. 


Niemand  het  ekstra  eetgerei  daar 
gehad  nie,  aangesien  die  rondawels 
volledig  toegerus  was.  Die  met 


Elke  gemeentelid  moes  ook  d.m.v  ‘n  maandelikse  bydrae  vir  hom  en  elke  lid  van 
sy  gesin  'n  stoel  aankoop,  sodat  fondse  ingesamel  kan  word. 

Met  die  bou  van  die  kerk  word  daar  besluit  om  gebruiksartikels  in  ‘n  waterdigte 
houer  aan  die  agterkant  van  die  kerkgebou  in  die  fondasie  te  begrawe,  net  vir 
ingeval  iemand  in  die  verre  toekoms  dalk  opgrawings  gaan  doen  in  Dunnottar....! 

Op  16  SEPTEMBER  1989  word  die  nuwe 
kerksaal  ingewy 


Die  ínwyding  is  bygewoon  deur  verskeie  Hervormde  predikante. 


Ds.  Kruger 


Ds.  Buitendag  - Volksrust  Hervormde  Gemeente 


Ds.  Marais  - Gereformeerde 
Kerk 

KERKRAAD  - 16  SEPTEMBER  1989 


Van  links  na  regs 

Voor:  Koba  Ferreira,  Maryna  Robbetze,  Ds.  Willem  Barnard,  Chris  Jansen  van 

Vuuren,  Marie  Barnard,  Sarie  v.d  Westhuizen. 

Middel:  Willemien  Labuschagne,  Torrie  Deetlefs,  Corne  Engelbrecht,  Danie  Jacobs, 

Anton  Kilian,  Bennie  Sharp,  Jan  Oosthuizen. 

Agter:  Kosie  Coetzer,  At  v.d  Westhuizen,  Mnr.  B van  Aswegen,  Ockie  Pretorius,  Willie  Ferreira, 
Josef  Labuschagne,  Pat  Barnard. 

N H s V 


Van  links  na  regs 

Voor:  Sarie  v.d  Westhuizen,  Andrenette  Kruger,  Corrie  Engelbrecht,  Ria  Janse  van 

Vuuren,  Nina  Barnard,  Koba  Ferreira. 

Middel:  Gerda  Willemse,  Jackie  Pretorius,  Willemien  Labuschagne,  Maryna  Robbetze. 
Agter:  Rina  Oosthuizen,  Joyce  Enslin,  Dora  Willemse,  Martha  Odendaal. 

In  1991  tot  1994  bedien  emeritus 
predikant,  Ds.  Ben  van  Staden  die 
gemeente.  Sy  verwelkoming  word 
gevier  met  'n  potjiekos  - ete  by  die 
onbewoonde  pastorie.  Die  nodige 
tafels,  stoele  en  eetgerei  word  vanaf 
die  saal  aangedra.  Daar  word 
heerlik  gekuier  en  Ds.  Ben  en 
mevrou  kon  op  'n  baie  gesellige 


manier  met  Dunnottar 
gemeentelede  kennis  maak... 

In  Ds.  Ben  van  Staden  se  tyd  word 
daar  bome  vir  skadu  aangeplant.  Hy 
spit  die  eerste  sooi  met  die  woorde: 
“My  bome  groei  nooit".  ‘Sy’  boom  is 
toe  ook  die  enigste  een  wat  nie 
gegroei  het  nie...! 


Ds.  Ben  van  Staden  en  sy  vrou  by  die  eerste 
boom  wat  geplant  is. 


In  1995  word  Ds.  Almarie  Blaauw 
beroep  en  het  dadelik  op  haar  eie 
manier  van  dinge  doen,  die  werk  in 


die  gemeente  aangepak.  Daar  word 
onder  andere,  'n  Ringsjeugkamp  by 
Roodebank  naby  Standerton  gehou. 

Op  15  Junie  1990  word  die  volgende  artikel  in  Díe  Hervormer  gepubliseer; 

DUNNOTTAR  ONTHUL  GEDENKSTEEN 


Op  16  September  1989  is 
die  hoeksteen  van  die 
kerksaal  van  Dunnottar 
deur  Ds.  W.  H Barnard 
onthul. 

Die  onthulling  is  'n 
vervulling  van  'n 
langverwagte  behoefte  om 
'n  eie  plek  vir 
gemeentelike  aktiwiteite 
daar  te  stel.  Dunnottar  het 
sedert  1979  gebruik 
gemaak  van  die  skoolsaal. 
Met  afstigting  van  Nigel  op 
13  September  1987  het 
die  behoefte  weer  sterk  na 
vore  gekom  om  'n  eie 
gebou  op  te  rig.  Tydens  'n 
gemeentevergadering  is 
besluit  om  'n  kerksaal  op 
te  rig.  Dit  sou  ten  eerste 
goedkoper  wees  en  ten 
tweede  is  'n  saal  meer 
doeltreffend.  Die  eerste 
sooi  is  gespit  in 
September  1988.  'n  Jaar 
later  is  die  hoeksteen 
onthul.  Daar  is  egter 
sedert  Mei  1988  reeds 
eredienste  in  die  saal 
gehou.  Om  name  te  noem 
van  almal  wat  gehelp  het 
sal  'n  ellelange  lys  ivees. 
Ek  wil  graag  enkele  name 
uitlig.  Die  gemeente  sal 
my  nie  hiervoor  verkwalik 
nie.  Ten  eerste  wil  ek  die 
naam  van  ouderling  Willie 
Ferreira  noem.  Hy  het  dit 
op  hom  geneem  om  as 
bouvoorman  in  te  staan. 
Dit  was  'n  geweldige  taak 


vir  'n  persoon  wat  geen 
ondervinding  in  hierdie  lyn 
gehad  het  nie.  Trouens  dit 
is  grootliks  aan  hom  te 
danke  dat  die  koste  so 
laag  gehou  kon  word.  Hy 
het  'n  gebou  opgerig  met 
die  beskikbare  fondse 
soos  hy  beloof  het  hy  sou 
doen. 

Die  ander  naam  wat  ek 
graag  wil  noem  is  die  van 
diaken  Ockie  Pretorius. 
Hy  het  die  preekstoel 
gemaak.  Die  hele  ontwerp 
is  sy  e/e  en  ook  hierdie 
stuk  handewerk  spreek 
van  goeie  vakmanskap. 
Verder  wil  ek  ons  senior 
burgers  salueer  vir  hulle 
reuse  bydrae  tydens  die 
bouwerk.  Wanneer  hulp 
gevra  is  was  dit  telkens 
hulle  wat  skouer  aan  die 
wiel  kom  sit  het.  Dan 
natuurlik  ons  NHSV  en  al 
die  susters  in  die 
gemeente  wat  hard 
gewerk  het  om  hierdie 
projek  'n  sukses  te  maak. 
Die  susters  het  trouens  by 
twee  geleenthede  groot 
bedrae  aan  die  projek 
geskenk.  Laastens  ons 
predikant  en  sy  vrou.  Hy 
het  nie  geskroom  om 
hammer  of  saag  te  neem 
en  te  help  nie.  Dit  was  vir 
ons  manne  vreemd  om 
Nina  met  'n  verfkwas  in 
die  hand  te  sien.  En  kan 


sy  verf!  Om  dan  nie  te 
vergeet  die  wat  onverwags 
opdaag  met  verversings 
nie.  Was  dit  nou  lekker! 
Tydens  die 

hoeksteenlegging  was  die 
plaaslike  stadraadslede 
asook  Ds.  van  Rensburg 
van  die  Gereformeerde 
Kerk  van  Nigel 
teenwoordig.  Die 

Kommissie  van  die  AKV  is 
verteenwoordig  deur  Ds. 
G.  C van  Staden.  Ds.  P 
Buitendag  van  Volksrust 
het  die  Ring  van 
Heidelberg 
verteenwoordig. 

Ds.  en  mev.  J.  C Kruger 
van  Nigel  het  ons  namens 
die  gemeente  van  Nigel 
verras  met  'n  geskenk  wat 
mev.  Kruger  aan  mev. 
Barnard  oorhandig  het. 

Die  verrigtinge  is  afgesluit 
deur  die  gebruiklike 
verversings.  En  was  dit 
nou  'n  fees!  Die  susters 
beskik  mos  oor  die  gawe 
om  altyd  iets  op  te  tower 
wat  jou  verstom.  So  wat 
van  eet  en  drink  wil 
geewenaar  word. 

Hiermee  nogmaals  dankie 
aan  almal  wat  meegehelp 
het  om  die  projek  'n 
sukses  te  maak. 


Ouderling  Willie  Ferreira  het  die  sleutel 
aan  mev  Nina  Barnard  oorhandig, 
waarna  sy  die  saaldeur  amptelik 
oopgesluit  het. 

EENW0RDIN6  VAN  6ENEENTES  SPRIN6S- 
SUID  EN  DUNNOTTAR 
(EENWORDING  OP  19  OKTOBER  1997) 


In  ‘n  vergadering  van  die 
Ringskommissie  gehou  op  4 
September  1 997  te  Sundra,  word  die 
eenwording  tussen  die  gemeente 
Springs-Suid  en  die  gemeente 
Dunnottar  goedgekeur.  Die  proses 
en  eenwording  en  ander  reëlings 
tussen  die  betrokke  kerkrade  vind  as 
volg  plaas; 

Op  5 Februarie  1997  is  daar  op  die 
kerkraadsvergadering  van  die 
gemeente  Dunnottar  besluit  om  'n 
kommissie  vanuit  die  kerkraad  te 
kies  om  die  moontlikheid  van 
eenwording  met  die  buurgemeente 
Springs-Suid  te  ondersoek.  Op  'n 
gemeentevergadering  van  Dunnottar 
gehou  op  9 Maart  1997  word  die 
gemeente  in  kennis  gestel  dat  so  'n 
kommissie  in  die  lewe  geroep  is  en 
voorstelle  vanuit  die  gemeente  word 
aangevra. 

Die  saak  word  weer  bespreek  op  'n 
gemeentevergadering  gehou  op  17 
Mei  1997. 

Op  20  Junie  1997  vind  'n  gesprek 
tussen  hierdie  kommissie  en  'n 
afvaardiging  van  die  gemeente 
Springs-Suid  plaas.  Op  13 
Augustus  1997  vind  daar  'n 

gesamentlike  vergadering  van  die 
kerkrade  van  die  onderskeie 

gemeentes  plaas,  waarin  die 
eenwording  bespreek  word.  Daarna 

word  daar  op  'n 

kerkraadsvergadering  van  die 
gemeente  Dunnottar  besluit  om  die 
gemeente  se  toestemming  te  vra  om 


saam  te  smelt  met  die  gemeente 
Springs-Suid.  Die  besluit  word  op 
die  gemeentevergadering  van  17 
Augustus  1997  goedgekeur,  met  die 
voorwaarde  dat  daar  nogsteeds 
voortgegaan  sal  word  om  elke 
Sondag  'n  erediens  in  Dunnottar  se 
kerkgebou  te  hou. 

Op  3 September  1997  vind  daar 
weer  'n  gesamentlike  vergadering 
plaas  met  die  kerkrade  van  die 
gemeente  Springs-Suid  en  die 
gemeente  Dunnottar,  onder  die 
voorsitterskap  van  die  konsulent  van 
die  gemeente  Springs-Suid,  Ds.  F. 
H van  der  Merwe.  'n  Ooreenkoms 
word  aangegaan  tussen  die 
gemeentes  wat  die  volgende  behels: 

1.  Die  naam  van  die  gemeente 
sal  Springs-Suid  wees. 

2.  Die  grense  van  die  gemeente 
sal  die  bestaande  grense  van 
die  gemeentes  Springs-Suid 
en  Dunnottar  omvat. 

3.  Die  eiendom  geregistreer  in 
die  naam  van  die  gemeente 
Springs-Suid  en  die 
gemeente  Dunnottar  sal  die 
gesamentlike  eiendom  van  die 
gemeente  Springs-Suid  word. 
Aangesien  die  gemeente 
Springs-Suid  reeds  hulle 
pastorie  vervreem  het  ter  wille 
van  skulddelging,  sal  die 
pastorie  van  die  gemeente 
Dunnottar  deur  die  predikant 
van  die  saamgevoegde 
gemeentes  bewoon  word.  Die 
eiendom  wat  in  Dunnottar 
geleë  is,  sal  nie  binne  die 

eerste  twee  jaar  na 

eenwording  vervreem  word 
nie. 

4.  Die  bestaande  ooreenkoms 

van  die  gemeente  Dunnottar 
met  Ds.  D van  der  Merwe 
word  aangepas  wat  die 

versorging  aanbetref. 

5.  Die  standplaas  is  'n 

volversorgde  standplaas  en 
die  predikant  doen  al  die 
dienswerk  soos  vervat  in 
Bepaling  149  van  Kerkwet  en 
Bepalings.  Die  kerkraad  sal 
die  versorgingsvoordele  soos 
bepaal  in  Bepaling  1 51 .2  en  3 
van  die  Kerkwet  en  Bepalings 
aan  die  predikant  laat  toekom. 

6.  Hierdie  ooreenkoms  tussen 
die  predikant  en  die  kerkraad 
sal  verstryk  op  30  April  1998 
waarna  die  kerkraad  sal 
oorgaan  tot  die  beroep  van  'n 
predikant. 

Op  4 September  1997  is  hierdie 
ooreenkoms  dan  aan  die 

Ringskommissie  voorgelê  om 
sodoende  goedkeuring  te  bekom  en 
daarmee  saam  die  goedkeuring  vir 
die  eenwording  deur  Ds.  F.  H van 
der  MenA/e  en  Ds.  D van  der 

Merwe.  Die  volgende  redes  is 
aangevoer  vir  die  versoek  van  die 
twee  gemeentes: 

• Die  gemeente  Dunnottar 
het  'n  klein  getal 
belydende  lidmate  (126 
lidmate  op  Februarie  1997) 
en  kan  nie  'n  predikant 
volwaardig  bekostig  nie. 
Vanuit  'n  finansiële 
oogpunt  is  dit  dus  wenslik 
dat  die  twee  gemeentes 
saamgevoeg  word.  Ook 
die  gemeente  Springs- 


Suid  sal  baat  vind  by  die 
eenwording,  omdat  ook 
hulle  swaar  gebuk  gaan 
onder  'n  groot  skuldlas. 

• Vanweë  hierdie  klein  getal 
lidmate  en  die 
demografiese  samestelling 
van  die  gemeente  is  die 
werksaamhede  van  die 
gemeente  en  die  kerkraad 
van  Dunnottar  ernstig 
geknou.  Werkskragte  in 
die  gemeente  is  te  min  om 
al  die  werk  in  die 
gemeente  na  behore  te 
doen. 

Na  ernstige  oorweging  het  die 
Ringskommissie  eenparig 

goedkeuring  verleen  dat  daar  met 
die  eenwording,  soos  versoek, 
voortgegaan  mag  word.  Omdat  daar 
nie  voorsien  word  dat  daar  enige 
verlies  van  lidmate  van  die  kerk  en 
eiendom  van  die  gemeentes  sal 
wees  nie,  is  die  goedkeuring  verleen. 
Dit  was  ook  vir  die  Ringskommissie 
duidelik  dat  die  bevoegdheid  vir  so  'n 
besluit  wel  by  die  Ringskommissie 
gelê  het.  Daar  is  besluit  dat  die 
geleentheid  van  eenwording  gepaard 
sal  gaan  met  die  inwyding  van  die 
kerkgebou  van  die  gemeente 
Springs-Suid. 

Die  geleentheid  sal  plaasvind  D V op 
19  Oktober  1997  om  11:00.  'n 
Afgevaardigde  van  die  Kommissie 
van  die  Algemene  Kerkvergadering 
word  uitgenooi  om  die  geleentheid 
by  te  woon. 

Op  'n  gemeentevergadering  van  die 
gemeente  Dunnottar  gehou  op  7 
September  1997,  bygewoon  deur  die 
Voorsitter  van  die  Ring  van  Brakpan, 
Ds.  W.  F Rademeyer,  is  die  finale 

goedkeuring  verleen  deur  die 
gemeentevergadering  dat  die 
gemeentelike  eiendom  van  die 
gemeente  Dunnottar  oorgeplaas  sal 
word  na  die  gemeente  Springs-Suid. 
Op  9 September  1997  het  die 
kerkraad  van  die  gemeente 
Dunnottar  hulle  laaste  vergadering 
gehou.  Op  15  September  1997  was 
die  eerste  kerkraadsvergadering  van 
die  saamgevoegde  gemeentes 
gehou. 

Omdat  voorskrifte  vir  'n  eenwording 
in  die  Nederduitsch  Hervormde  Kerk 
van  Afrika  tot  op  hede  nie  bestaan 
het  nie,  moes  die  Ringskommissie 
na  goeddenke  optree  in  die  verband. 

So  word  geskiedenis  gemaak  in  die 
Nederduitsch  Hervormende  Kerk  van 
Afrika  omdat  die  gemeentes  Springs- 
Suid  en  Dunnottar  die  eerste 
gemeentes  word  wat  saamsmelt. 

Later  verander  die  gemeente  se 
naam  na  Selcourt.  Die  pastorie  van 
die  ou  Springs-Suid  gemeente  word 
verkoop.  Die  kerkgebou  in 
Dunnottar  word  ook  verkoop  aan  die 
Ekurhuleni  Metropolitaanse  Raad  en 
word  vandag  as  ‘n  biblioteek  gebruik. 
Om  hierdie  rede  is  die  kerkgebou 


van  Selcourt  in  Selcourt,  Springs  en 
die  pastorie  in  Dunnottar. 

Ds.  Dalene  van  der  Merwe  was 
gedurende  hierdie  periode  predikant 
in  die  gemeeníe  Dunnottar  in  ‘n 
deelsorghoedanigheid.  Tydens  die 
samesmelting  tussen  die  gemeentes 
Springs-Suid  en  Dunnottar  was  Ds. 

Van  der  Merwe  steeds  as 

deelsorgpredikant  in  die  gemeente 
werksaam.  Op  Sondag,  26  April 

1998  word  Ds.  Van  der  Merwe  egter 
in  haar  nuwe  gemeente  Springs-Suid 
ontvang  en  bevestig.  Onder  haar 
leiding  vind  die  gemeente  hulle  voete 
en  gaan  van  krag  tot  krag.  Ds. 
Van  der  Merwe  bewoon  ook  die 
pastorie  te  Dunnottar  en  haar 
werksaamhede  spreek  van 
toegewydheid  aan  die  gemeente;  die 
amp  wat  sy  beklee  en  die 

liefdesdaad  wat  sy  verrig.  Ds.  Van 
der  Merwe  is  die  afgelope  drie  na 
vier  jaar  reeds  betrokke  by  die  RDV. 
Die  laaste  twee  jaar  dien  sy  as  die 
Skriba  van  die  Ring  van  Brakpan. 
Sy  neem  ook  deel  aan  verskeie 
kursusse  en  was  op  ‘n  tyd  ook  in 
Amerika  om  die  praktiese  sy  van  ‘n 
Jeugwerkkursus  te  deurloop.  Sy 
ploeg  dan  ook  hierdie  ondervinding 
en  wedervaringe  terug  in  ons 
gemeente  se  jeug,  met  groot  sukses. 


ONS  GEJyiEENTE  VANDAG^ 


Op  1 0 Augustus  2007  is  dit  21  jaar 
wat  ons  gemeente  van  Springs-Oos 
gemeente  afgestig  het  en  op  19 
Oktober  2007  is  dit  10  jaar  sedert 
Dunnottar  gemeente  met  Springs- 
Suid  gemeente  saamgesmelt  het. 

Vroeg  na  afstigting  het  die  gemeente 
Springs-Suid  afgeskop  met  ‘n 
bazaar,  wat  binne  vier  weke  gereël  is 
en  ‘n  reuse  sukses  was.  Met  die 
eerste  bazaar  is  daar  R5  000 
ingesamel.  Daar  was  altyd  genoeg 
hande  om  te  help  en  daar  was  ‘n 
goeie  gesindheid  tussen  die 
vrywilligers.  Ten  spyte  van  die 
welwillendheid  in  die  gemeente  was 
daar  maar  soos  in  menige 
gemeentes,  ook  aan  die  beginjare 
tandekry-probleme,  soos 

byvoorbeeld,  waar  van  die  broeders 
tydens  ‘n  kerkraadsvergadering, 
baadjies  wou  uittrek  en  die  verskille 
op  ‘n  meer  boeremanier  wou  oplos, 
maar  gelukkig  is  dit  een  van  die  min 
negatiewe  gebeurtenisse  en  word  dit 
heeltemal  oorskadu  deur  die  meer 
positiewe  gebeurtenisse. 

Na  die  twee  gemeentes,  Springs- 
Suid  en  Dunnottar  saamgesmelt  het, 
het  die  Kerkraad  besef  daar 
ontbreek  ‘n  eenheidsgevoel  in  die 
gemeente.  Daar  is  besluit  dat 
gemeentebou  van  kardinale  belang 
was  en  die  kerkraad  het  koppe 
bymekaargesit  oor  die  wyse  waarop 
dit  moes  gebeur.  Daar  is  op 
geestlike  vlak  gebou  aan  die  eenheid 
in  Christus  en  verskeie  aksies  is 


geloods  waar  die  gemeente  mekaar 
beter  kon  leer  ken. 

Ons  onthou,  en  dit  met  baie  gelag, 
ons  poging  om  ‘n  rekord  daar  te  stel 
deur  ‘n  100  meter  lange  koeksisterte 
bak.  Na  weke  se  voorbereiding  en 
oefening  in  die  saal,  was  ons  gereed 
en  het  die  mense  in  die  straat  wat 
voor  die  kerk  verbyloop,  saamgetrek. 
Die  dames  begin  koeksisters  vleg, 
ander  heg  die  gevlegte  stukke 
aanmekaar  en  die  mans  vul  ‘n  100 
meter  lange  kanaal  van  yster  met 
liters  olie.  Die  vuur  word  aangesteek 
en  die  koeksister  begin  bak,  maar  O 
Weë!!!  ‘n  Wind  steek  op!!  Dit  waai 
die  vlamme  teen  die  kante  van  die 
ysterkanaal  op,  wat  ‘n  onegalige  hitte 
verskaf  en  die  hele  ysterkanaal  trek 
so  skeef  dat  van  die  olie  op  die 
grond  beland.  Barend  Grobler  het 
die  situasie  probeer  red  om  tog  aan 
die  toeskouers  te  demonstreer,  hoe 
ons  verder  die  koeksister  sou  gebak 
het. 

Verskeie  geslaagde  fondsin- 
samelingsprojekte  vind  plaas.  Die 
gemeente  hou  ook  verskeie  sosiale 
geleenthede  wat  deur  Ds.  Van  der 
MenA/e  geinspireer  word.  Sy  blink  uit 
as  ‘n  goeie  waterskieër  en  is  ook  die 
kampioen  ryer  van  die  groot 
‘supertube’.  Potjiekoskompetisies, 
gereelde  hoekverkopings,  bak  en 
brou  projekte,  padkafees  en  nog  vele 
ander  pogings  word  met  ywer 
aangepak  en  deurgevoer.  Wie  sal 
die  ‘Country’  en  ‘Western’-aand 
vergeet.  In  Selcourt  gemeente  is 

kultuur  ook  nie  agterweë  gelaat  nie. 
Selfs  die  mans  is  geleer  om  ballet  te 
waardeer  en  oud  en  jonk  het  die 
Grafsteensangers  geniet.  By  hierdie 
geleenhede  is  daar  nie  net  fondse 
ingesamel  nie,  maar  ook  gebou  aan 
ware  vriendskapsbande  en 
gemeenskap  van  gelowiges.  So 
lekker  het  die  mense  gekuier  dat 
daar  besluit  is  om  jaarliks  ‘n 
gemeentekamp  te  hou.  Veral  die 
laaste  tien  jaar  het  die  gemeentelede 
nader  aan  mekaar  gegroei  en  deel 
hulle  met  opregtheid  in  mekaar  se 
lief  en  leed  en  is  altyd  bereid  om  te 
help. 

Gemeente  Selcourt  is  egter  nie  net 
besig  om  te  bou  aan  hulle  gemeente 
nie  maar  reik  ook  graag  uit  na  die 
gemeenskap  van  Springs  en  selfs 
verder.  Die  gemeente  is  betrokke  by 
verskeie  barmhartigheidsprojekte 
soos  die  sypaadjiekombuise  in 
Brakpan  en  die  ‘shalom’  projek  in 
Springs  waar  ons  gemeente  kos 
voorsien  aan  die  minder^ 
bevoorregtes.  ‘n  Hoogtepunt  op  ons 
kalender  is  ons  pretloop  by  Huis  Tini 
Vorster  wanneer  van  ons 
gemeentelede  die  inwoners  met 
hulle  rolstoele  op  ‘n  uitstappie  deur 
Dunnottar  se  strate  neem.  Dit  is  vir 
party  van  die  inwoners  die  enigste 
geleentheid  om  ‘n  bietjie  buite  die 
hekke  van  die  Tehuis  te  kom.  Ons  is 
ook  nooit  seker  wie  dit  die  meeste 
geniet  nie,  die  stoters  of  die  ryers! 


Ons  jaarlikse  bazaar,  of  te  wel, 
karnaval  is  nog  ‘n  hoogtepunt  op  ons 
kalender. 

Die  organiseerders  was  besonder 
trots  op  die  sukses  van  2006  se 
karnaval,  waartydens  ons 
“blikkieskos”  projek,  ongeveer  15000 
blikkieskos  ingesamel  het,  wat  aan 
die  hulpbehoewendes  van  die 
omgewing  uitgedeel  is.  Dit  word 
beskou  as  die  hoogtepunt  in  ons 
barmhartigheidswerk  aangesien  daar 
nog  nooit  soveel  blikkieskos  in 
Springs  bymekaar  gemaak  is  nie. 

Maar  alles  is  ook  nie  altyd  net  pret 
en  plesier  nie.  Ons  dink  met  groot 
weëmoed  terug  aan  Lodewyk,  ons 
orrelis,  wat  op  ‘n  jeugdige  ouderdom 
deur  kanker  van  ons  weggeneem  is. 
Ons  onthou  sy  vrolike  geaardheid,  sy 
mensliewendheid  en  veral  sy  musiek 
en  Kersblyspel  aande,  wat  voedsel 
vir  die  siel  was.  Ons  onthou  ook  hoe 
hy  tydens  ‘n  naweek  kamp  op  ‘n  ou 
mankoeliekige  draagbare  orreltjie 
geswoeg  het  om  vir  ons  die  nuwe 
liedboek  liedere  te  probeer  leer.  Sy 
insette  vir  die  uitbouing  van  ons 
gemeente  sal  nog  lank  onthou  word. 

Gemeente  Selcourt  se 
gemeentelede  werk  baie  hard,  en 
saam  met  ons  geliefde  predikant,  se 
sagte,  minsame  manier  van  optrede, 
het  ons  dit  reggekry  om  die 
gemeente  so  saam  te  bind,  dat  ons 
vandag  een  groot  familie  is,  nee 
eintlik  broers  en  susters  in  Jesus 
Christus. 


FOTOBEELD 

(Die  Jin^rs\ 
is  Saie  f 
SeSangriS^ 


Tradïsie  wat  deurdïe  jare  nog  Sehoue 
geSCy  het 


OraCs  word handjie  Sy 
gesit  en  aCmaCgeniet  die 
heerCiSe  hps  en  die  Ceh^r 
geseCs. 

virons, 
ons  waar- 
deerjuCCe. 

Bak 


& 

Brou 


Niks  is  te  groot  of  te  klein 
vir  hierdie  bakstrers  nie 


10  uit  10  dames 

Sjoe  ons  ontdek  selfs 
verborge  talente ... 


Sjoe  die  mans  lyk 
handig  agter  die  potte 


Selíver- 

dediging 

101 


Die  marme  lyk  maar  baie  deurmekaar 
hoop  als  is  opgeslaan  voor  die  son  gaan  sak... 

Lekker  ontspan  ons 
nou,  soos  dassies 
in  die  son. 


Groep  bespreekings 
is  daar  ook... 


Die 

Gemeente 

Kermis.. 
pret en 
plesier  va 
hoek  tot 
hoek. 


van  oud  tot  jonk  deel  in  die  pretH 


o la  la 


Dankie  vir  al  die  hulp  enbystand!!! 


'n  Heerlike 
dag  buite  in 
die  son... 


OUDENJONKIS 

ALMAL  SPESIAAL  : 
VIR  ONS... 


-*fc. 


Van  piekrdeks  tot 
staptoere  hulle  is 
altyd  gereed  vir  'n 
uitdaging. 


GROETE  BOODSKAPPE  VAN  LERAARS 


Ds.  T.H  Janse  van 
Nieuwenhuizen 
Springs-Suid  Gemeente 
1986  - 1991 


Een  en  twintigjaar  is  in  die  lewe  van  die  mens  is  ‘n  besondere  mylpaal.  In  die  ou 
bedeling  was  dit  die  tyd  wanneer  ‘n  mens  van  kind  na  volwassene  beweeg  het. 
Op  een-en-twintig  het  ‘n  mens  selfstandig  geword  en  was  jy  toegelaat  om  jou  eie 
besluite  te  neem. 

In  die  Kerk  is  dit  soveel  anders.  Vir  die  Kerk  is  een-en-twintig  jaar  ‘n  baie  kort 
tyd.  Gemeentes  vier  hulle  150ste  bestaan  en  selfs  meer.  Omdat  die  Kerk  die 
Kerk  van  die  Here  Jesus  Christus  is,  word  die  Kerk  ook  nooit  mondig  nie.  Die 
Kerk  kom  nooit  by  die  punt  dat  dit  eie  besluite  kan  neem  nie,  maar  bly  steeds  die 
kinders  van  die  Hemelse  Vader  wat  in  elke  besluit  wat  die  Kerk  of  ‘n  gemeente 
neem  die  wil  van  die  Hemelse  Vader  inag  moet  neem. 

Maar  tog  is  dit  ook  ‘n  voorreg  om  die  een-en-twintigste  bestaansjaar  te  kan  vier. 
Maar  dan  vier  ons  dit  met  die  vreugde  dat  dit  die  teken  is  van  een-en-twintig  jaar 
waar  ‘n  gemeente  kon  ontstaan  en  kon  groei  deur  die  genade  van  God.  Hierdie 
gemeente  kon  teenspoed  oorleef  en  voortspoed  beleef,  omdat  dit  primêr  God  is 
wat  die  gemeente  instand  hou.  Ons  as  mense  is  maar  net  die  klein  instrumente 
wat  Hy  gebruik. 

Graag  wil  ek  van  die  geleentheid  gebruik  maak  om  u geluk  te  wens  met  die  een- 
en-twingtigste  bestaansjaar.  Dit  is  vir  my  en  my  vrou  ‘n  voorreg  om  te  kan 
terugdink  daaraan  dat  ons  ‘n  deel  gehad  het  in  die  ontstaan  en  bestaan  van  die 
gemeente.  Qns  het  baie  mooi  herinneringe  aan  goeie  tye  wat  ons  met  die 
gemeente  en  met  individue  in  die  gemeente  kon  deel.  Baie  keer  het  ‘n  mens  ook 
die  voorreg  gehad  om  die  pyn  en  hartseer  van  lidmate  saam  met  hulle  te  kon 
deel  en  saam  daaroor  te  kon  bid. 

Die  kerk  beleef  in  baie  opsigte  vandag  moeilike  tye.  Mag  die  Here  God  u seën 
sodat  u as  gemeente  nie  net  nog  lank  sal  bestaan  nie,  maar  dat  u vrugbaar 
werksaam  sal  wees  in  die  Koningkryk  van  God. 

Ds.  W.H  Barnard 
Dunnottar  Gemeente 
1988  - 1990 


Ons  is  dankbaar  dat  ons  deel  van  die  gemeente  Selcourt  se  geskiedenis  kan 
wees  en  ons  dink  terug  aan  twee  en  'n  half  wonderlike  jare  in  die  gemeente 
Dunnottar. 

TenA/yl  ek  besig  was  met  nasionale  diensplig  te  Hoedspruit,  ontvang  ek  die 
beroep  na  die  gemeente  Dunnottar  en  word  bevestig  in  Januarie  1988  in  die 
saal  van  Laerskool  Dunnottar  waar  die  gemeente  op  daardie  stadium  dienste 
gehou  het.  Voor  my  bevestiging  het  ek  reeds  dienste  gehou  en  die  kerkraad  leer 
ken.  Op  die  dag  van  my  bevestiging  het  my  tweelingbroer  my  ouers  na  die 
geleentheid  gebring.  Die  omgewing  was  onbekend  en  hy  het  toevallig  by  diaken 
Corrie  Engelbrecht  verneem  waar  die  Hervormde  Kerk  se  pastorie  is.  Sy  het 
hom  op  en  af  bekyk  en  by  haarself  gedink  dat  daar  'n  fout  is  met  die  predikant 
wie  hulle  nou  beroep  het,  hy  weet  dan  nie  eers  waar  hy  bly  nie.  Sy  antwoord:  " 
Maar  Ds.,  jy  bly  dan  in  die  pastorie,  hoe  vra  jy  my  dan  waar  dit  is?"  Hy  het 
geantwoord:  "My  tweelingbroer  is  die  predikant".  U kan  nou  dink  hoe  sy  daaroor 
gevoel  het.  Met  die  bevestiging  was  daar  groot  verwarring  gewees  en  baie 
lidmate  het  my  broer  welkom  geheet  en  geluk  gewens.  Hy  het  na  vele 
pogings  om  te  verduidelik,  moed  opgegee,  en  die  wense  met  dank  aanvaar. 

Die  jeugvoorsitter  het  homself  kom  voorstel:  "Dag  Ds.,  ek  is  Willem  Barnard." 
Ek  het  gedink  die  kind  dryf  die  spot  met  my.  Daar  was  nog  vele  humoristiese 
gebeure  wat  ons  altyd  sal  onthou. 

Ek  en  Nina  is  in  Maart  getroud  en  dit  was  die  begin  van  wonderlike  jare  as 
predikantspaar  van  die  gemeente.  Ouderlinge,  diakens  en  die  NHSV  het  met 
groot  ywer,  toewyding  en  entoesiasme  gewerk  tot  eer  van  die  Here.  Dit  was  'n 
plesier  en  voorreg  om  met  so  'n  span  toegewyde  gelowiges  saam  te  werk.  Die 
gemeente  het  na  'n  jaar  begin  met  die  bou  van  'n  eie  veeldoelige  kerkgebou.  Die 
bouwerk  is  self  aangepak  onder  leiding  van  ouderling  Willie  Ferreira.  Oud  en 
jonk  het  saamgewerk.  Die  gebou  is  ingewy  op  16  September  1989.  Ek  het  in 
Julie  1990  die  beroep  na  Stilfontein  gemeente  aangeneem.  Ek  dink  terug  aan 
Ds.  Kruger  (Nigel)  se  woorde:  "As  jy  gaan  sal  jy  spyt  wees  en  as  jy  nie  gaan 
nie,  sal  jy  ook  spyt  wees".  Die  gemeente  Dunnottar  sal  altyd  'n  spesiale  plek  in 
ons  harte  hê.  Ons  deel  dankbaar  in  julle  vreugde.  Ons  bid  saam  met  u,  dat  God 
Sy  hand  oor  u uitgestrek  sal  hou,  en  u ryklik  sal  seën. 


Ds.  C.A.P  van  Tonder 
Dunnottar  Gemeente 
1982  - 1984 


Dit  is  vir  my  ’n  groot  voorreg  om  aan  u as  gemeente  ’n  boodskap  van 
gelukwensing  oor  te  dra. 

Gedurende  die  tyd  wat  ek  in  Dunnottar  (1982-1984)  as  predikant  werksaam  was, 
het  die  dorpie  uit  veertien  wyke  bestaan  en  was  Dunnottar  nog  deel  van  ’n  wyk 
van  die  gemeente  in  Nigel. 

Oor  die  jare  heen  het  die  gemeenskap  al  heelwat  verander,  maar  my  sentiment 
oor  die  mense  wat  ek  daar  leer  ken  het,  het  my  nog  altyd  baie  na  aan  die  hart 
gelê.  Almal  baie  spontaan  en  joviale  mense  op  wie  ’n  mens  altyd  kon  reken.  As 
ek  my  loopbaan  as  predikant  ooit  weer  voor  kon  begin  het,  sou  ek  weer  by 
dieselfde  mense  in  Dunnottar  wou  begin  het. 

My  beste  wense  aan  u as  gemeente  met  hierdie  boodskap  en  ek  bid  dat  die  Heer 
se  seën  oor  u werk,  tot  stigting  van  Sy  kerk  hier  op  aarde,  uitgespan  sal  word. 

Seënwense  word  u toegebid  met  al  u werksaamhede. 

Vriendelike  groete 


Ds.  CAP  van  Tonder  (Neels) 

Ds.  C.J  Bezuidenhout 
Dunnottar  Gemeente 
(dienspUgkapeiaan) 

1987 

Ds.  Van  der  Merwe,  Kerkraad,  Broeders  en  Susters 


Tydens  die  geleentheid  van  ‘n  mylpaal  in  die  lewe  van  die  gemeente  is  dit  ‘n 
voorreg  om  groete  en  goeie  wense  oor  te  dra. 

Ons  verbintenis  met  die  gemeente  Dunnottar  was  vanaf  Junie  1987  tot  begin 
Januarie  1988.  As  Dienspligkapelaan  is  ek  georden  in  die  gemeente  Nigel  en 
moes  met  die  vakantskap  van  die  gemeente  in  Dunnottar  vanaf  die  volgende 
Sondag  die  standplaas  in  Dunnottar  hanteer.  Hier  is  ons  gul  ontvang  deur  ‘n 
gemeente  bestaande  uit  ‘n  klein  groepie  lidmate  wat  daarna  gestreef  het  om  af  te 
stig  en  ‘n  eie  gemeente  te  vorm.  Só  was  ons  bevoorreg  om  die  leiding  te  neem 
met  die  afstigting  van  die  gemeente  asook  die  stigting  van  ‘n  nuwe  NHSV-tak. 
Altyd  ‘n  dankbare  en  blye  geleentheid  wanneer  die  kerk  van  Christus  uitbreien 
groei. 

Herinneringe  aan  hierdie  tydperk  in  hierdie  gemeente  van  ons  kerk  vul  ons  altyd 
met  dankbaarheid  en  groot  vreugde.  Die  toewyding,  entoesiasme  en  liefde  vir 
die  kerk  en  die  Here  van  die  kerk  was  opmerklik  in  die  harte  en  lewe  van  elke 
lidmaat  en  kind.  ’n  Meelewing  en  omgee  van  die  lidmate  vir  mekaar  was 
opmerklik.  Dit  was  ‘n  voorreg  om  in  hierdie  gemeente  met  só  ‘n  opregte  hartslag 
vir  gemeente  van  Christus  wees,  ‘n  bediening  in  die  kerk  te  begin.  Groot  was 
ons  vreugde  toe  hierdie  gemeente  ‘n  eie  voltydse  predikant  kon  beroep  en 
ontvang.  As  Dienspligkapelaan  verbonde  aan  die  gemeente  Nigel  moes  ek  die 
laaste  paar  maande  werk  in  die  gemeente  Nigel  totdat  ons  dienspligkapelane 
beroepbaar  gestel  kon  word. 

Tydens  hierdie  mylpaal  in  die  lewe  van  u gemeente  is  ons  boodskap: 

Kyk  terug  en  sê:  EBENHAESER:  Tot  hiertoe  het  die  Here  ons  gehelp  en  gelei. 
Kyk  na  u huidige  omstandighede  en  sê:  EMMANUEL:  God  is  met  ons. 

Kyk  vorentoe  en  sê:  Jahwhé  Jihré:  Die  Here  sal  voorsien. 

Dank  die  Here  vir  ‘n  geskiedenis  en  ‘n  stuk  pad  wat  u gemeente  kon  loop  en  Sy 
raadsplan  en  liefde  daarin  kon  raak  sien  in  die  sameloop  en  besondere 
geskiedenis  van  u gemeente.  In  die  hede,  loof  en  dank  Hom  omdat  die  Vader, 
Seun  en  Gees  elke  dag  in  u gemeente  teenwoordig  is  en  in  die  lewens  van  elke 
lidmaat.  Gaan  dan  die  toekoms  tegemoet  met  geloof  en  vertroue  dat  dieselfde 
God  van  die  verlede  en  hede  u ook  hierin  sal  dra  en  versorg. 

Ons  bid  dat  die  genade  van  ons  Here  Jesus  Christus,  die  liefde  van  God  en  die 
alomteenwoordigheid  van  die  Heilige  Gees  elke  dag  met  elkeen  van  u sal  wees 
en  bly. 

Seënwense! 

Ds.  Johan  en  Ronél  Bezuidenhout 

SO  ONTHOU  ONS 
Leraars 

r/^-  rr/-*’ 

Ds.  T.H  Jansen  van 
Nieuwenhuizen 
1986-1991 
Springs  - Suid 
Gemeente 


Ds.  B.J  van  Staden 
1991  -1994 
Pastorale  hulp 
Dunnottar 
Gemeente 


Ds.  C.J  Bezuidenhout 
1987 

(dienspligkapelaan) 
Dunnottar  Gemeente 


Ds.  A Blaauw  ^ 

1992-1994  I 

Deelsorg  in  die  \ 

Springs  - Suid  { 

Gemeente  | 

En 

1994-1996  ’> 

Dunnottar  j 

Gemeente  | 


Ds.  C.A.P  van 
Tonder 
Dunnottar 
Gemeente 
1982-  1984 


Ds.  S.J  Blaauw 
1992-1997 
Springs  - Suid 
Gemeente 


Ds.  W.H  Barnard 
1988-1990 
Dunnottar 
Gemeente 

dopelinge 


Springs-Suid  Gemeente 


Frans  Antonie  Immelman 

Gebore:  9/5/1986 

Gedoop:  5/10/1986 

Ouers:  Johan  en  Adri  Immelman 


Nou  is  hy  al  21  jaar  oud  en  sowaar  ‘n 
pragtige  groot  man! 


30 


Dunnottar  Gemeente 

Aima  Racheile  Fouche 

Gebore:  2/7/1987 

Gedoop:  4/1 0/1 987  (gedoop  deur  Ds. 

Fouche) 

1 Daar  was  aitesaam  52  kinders  in  die  bestaan  van  Dunnottar  gemeente  gedoop 

^jLa^te  dopelingl 


Brandon  Jaques  Ne! 

Gebore:  1 8/9/1 991 

Gedoop:  1 3/4/1 997  (gedoop  deur  Ds.  D 

van  der  Menve) 


perste 


katkisante 


1 . Adele  Ackerman 

12.  Jacobus  J.G  Joubert 

2.  Rudolph  J Bester 

13.  Berlinda  Kroukamp 

3.  Lodewikus  Biddulph 

14.  Andries  Kruger 

4.  Marcel  L Blokland 

15.  Madeleine  Labuschagne 

5.  Karen  Bouwer 

16.  Melinda  Pienaar 

6.  Carolina  E de  Wet 

17.  Annelize  Robberts 

7.  Hugo  du  Plooy 

18.  Gerhardus  C.O  Rudolph 

8.  Martinus  Ferreira 

19.  Anna  S.  Schutte 

9.  Louis  J Fourie 

20.  Susanna  C.J  Senekal 

10.  Hendrik  J Geyser 

21.  Jacques  Steenkamp 

1 1 . Catharina  Jordaan 

22.  Hendrik  S.D  Smit 

23.  Charmain  van  Zyl 

Die  eerste  katkisante  was  aangeneem  en  voorgestel  op  1/12/1986 

Eerste  huweliksbevestiging 
In  die  nuwe  kerkgebou 


Cobus  van  Zyl  en  Christine  Ventertrou  om  23  April  1994  in  die  nuwe  kerkgebou. 

HERINNERIN6E 
SPRINGS-SUID  GEMEENTE 

Tannie  Babs  Schutte  onthou  so: 

“April  1994  het  die  kerkraad  besluit  daar  moet  ‘n  mooi  agtergrond  vir  die 
preekstoel  wees.  Daar  word  op  die  huidige  agtergrond  besluit.  Agter  die 
agtergrond  is  daar  ‘n  opening  wat  die  vorige  gemeente  gebruik  het.  Ek  sit  toe  ‘n 
Hervormer,  Konteks,  weeklikse  Traktatjie  en  ook  ‘n  foto  van  Ds.  Kobus  en  Ds. 
Almarie  en  hulle  twee  kinders  in  ‘n  geseëlde  plastiese  koevert  en  dit  word 
toegetimmer  saam  met  die  huidige  agtergrond. 

Nou  wonder  ek,  gaan  dit  eendag  geskiedenis  wees  as  dit  gevind  word? 

Ons  diaken  Hennie  Venter  en  sy  vrou  se  dogter  trou  op  23  April  1994  met  ons 
ouderling  Koos  van  Zyl  se  seun,  en  o weë...!,  kyk  hoe  lyk  ons  kerk  binne.  Wat 
nou? 

Die  ouers  van  die  pragtige  bruidspaar  is  raadop.  Dis  spykers,  hammers  en  ‘n 
yslike  stelasie  staan  voor  die  verhoog. 

Die  dag  breek  aan  en  die  kerk  is  pragtig  blinkskoon  netjies,  danksy  die  manne 
wat  so  hard  gewerk  het.  Die  ouerpare  het  elkeen  ‘n  paar  gryshare  bygekry  van 
bekommernis.  Maar  dit  is  nog  nie  die  einde  niel 
Die  mense  wag  en  wag,  want  die  predikant  is  LAAT  op  die  groot  dag. 

WAT  ‘N  KONSTERNASIE!!!” 


DUNNOTTAR  GEMEENTE 


In  1995  word  daar  'n  Rings  - Jeugkamp  by  Roodebank  naby  Standerton  gehou. 
MAAR  wat  'n  naweek... 

Die  Saterdagmiddag  word  daar  te  heerlik  ontspan  en  almal  het  gaan  ‘foefieslide’ 
ry.  Jy  trek  op  droë  grond  weg  en  land  in  die  rivier.  Wat  heel  lekker  en  eenvoudig 
gelyk  het,  maar  dit  blyk  toe  nie  so  eenvoudig  te  wees  nie...  Marezelle  Willemse 
se  hande  gly  los  net  toe  sy  en  Nicolette  Sharp  die  rivier  bereik  en  sy  val  bo-op  'n 
boomstomp  wat  in  die  rivier  lê.  Almal  hou  asems  op,  want  sy  kon  nie  op  haar 
been  trap  nie.  Johan  Rousseau  gaan  ‘red’  haar.  Gelukkig  was  niks  gebreek  nie, 
hoewel  van  haar  een  dy  se  velle  niks  te  sien  was  nie...  Met  haar  wonde  versorg, 
gaan  die  pret  volstoom  voort.  Die  volgende  slagoffer  was  egter  Ds.  Rita  de 
Kock  van  Standerton.  Haar  hande  gly  los  en  die  nerwe  waai,  maar  hierdie  keer 
op  droë  grond.  Dadelik  word  besluit  twee  ongevalle  vir  een  dag  is  genoeg, 
nommer  drie  gaan  dalk  nie  so  gelukkig  wees  nie.  Die  aand  word  daar  heerlik  om 
'n  kampvuur  gekuier. 

Die  Sondagoggend  na  die  erediens,  word  kamp  afgeslaan.  Hendrik  Willemse 
vra  Christiaan  Sharp  om  die  as  van  Saterdagaand  se  braai  uit  te  gaan  gooi.  Hy 
loop  net  om  die  hoek  van  die  saal,  doen  sy  werk  en  keer  terug  met  die  braaier, 
stoot  hom  soos  'n  kruiwa.  Die  volgende  wat  die  kampeerders  gewaar  is  'n 
vlammemuur  wat  deur  'n  sterk  wind  aangeblaas  word  reg  in  die  rigting  van  die 
woonwaens  en  voertuie.  Daar  word  gegil  en  geroep,  rondgehardloop  en 
geskarrel.  Ds.  Rita  de  Kock  wat  in  haar  geleende  woonwa  se  deur  gestaan  het, 
het  net  haar  kop  met  altwee  hande  vasgegryp  en  gesê:  “Here,  help  ons!’’  Op 
daardie  oomblik  draai  die  wind  en  waai  die  vuur  teen  homself  doodl!  Binne 
enkele  minute  was  daar  geen  teken  van  'n  vuur...  Dit  het  ons  weereens  laat 
besef  die  dae  van  wonderwerke  is  glad  nie  verby  nie,  want  daar  was  geen 
manier  hoe  enige  van  ons  enigiets  sou  kon  red  nie. 

Ons  aanbid  waarlik  ‘N  GOD  VAN  WONDERS. 

Ds.  Dalene  van  der  Merwe  is  op  Sondag,  26  April  1998  in  haar  nuwe  gemeente, 
Springs-Suid  ontvang  en  bevestig.  Sy  was  voorheen  predikant  in 
deelsorghoedanigheid  by  die  gemeente  Dunnottar.  Die  gemeentes  Springs-Suid 
en  Dunnottar  het  saamgesmelt  en  Ds.  Van  der  Merwe  was  sedert  die 
samesmelting  as  deelsorgpredikant  in  die  gemeente  werksaam. 


Ons  geliefde  orrelis,  Lodewyk  Potgieter,  is  skielike 
oorlede  op  4/5/2005. 


Sedertdien  het  Sheila  Collins  hierdie  funksie 
oorgeneem  met  groot  toewyding.  Sy  dien  slegs 
tydelik  as  hulporrelis  totdat  ‘n  permanente  orrelis 
gevind  en  aangestel  word. 

KERKRAAD  2007 


Mans:  Arno  Pieterse;  Daan  Kruger;  Andries  Grobler;  Bennle 

Sharp(voorsitter  van  die  ouderlingevergadering);  Hennie  Venter  (kassier); 

Fred  van  Zyl;  Willem  Fourie;  Marthinus  Roberts;  Cobus  vanZyl  (voorsltter  van 
die  diakenvergadering);  Willie  Nel  (hoof  van  die  kategete);  Koert  Jacobson; 
Pieter  Griffin;  Dawie  Jacobs;  Martin  Haskins;  Lukas  Swanepoel;  Nico  Pretorius; 
Deon  Janse  van  Vuuren;  Blackey  Swart;  Gerrie  Grobler;  Pieter  Oosthuizen. 

Vrouens:  Tina  Kruger;  Nellie  Kriek;  Terese  Sharp;  Rita  van  der  Westhuizen;  Duifie  Griffin; 

Mandie  Brltz;  Andre  Kruger. 


Predikant:  Ds.  Dalene  van  der  Merwe 


36 


KATEGETE  2007 


KATEGESE  2007 

Judy  van  Zyl  (administratiewe  beampte);  Ds.  D van  der  Merwe  en  Koos  van  Zyl  (koster) 

Oom  Koos  se  handewerk  is  in  verskeie  plekke  van  die  kerk  sigbaar.  Hy  bou 
bestaande  kategese  lokale  toe  en  bou  drie  nuwe  kategese  lokale  aan.  Hy 
ontwerp  die  muur  van  herinneringe  en  onder  sy  leiding  word  dit  opgerig.  Oom 
Koos  bou  ook  die  liedboekhouers  by  elke  stoel  in  die  kerk  en  sien  toe  dat  dit 
korrek  geplaas  word  vir  die  gemeente  se  gemak. 

Tannie  Judy  is  nie  net  die  administratiewe  beampte  by  die  kerk  nie,  maar  sy  is 
ook  die  skakelbeampte  tussen  die  kerk,  ons  dominee,  die  gemeente,  en  die 
kerkkantoor.  Haar  werk  en  onbaatsugtige  opofferinge  ter  wille  van  ons 
gemeente  is  ‘n  aanwins  in  elke  opsig. 

íD/íE  OíA^íE  VmyEííi 


Onse  Vader  wat  in  die  fiemeíis,  Caat  u 9\(aam geheilig  word; 
Laat  u l^ninl(7y^^m;  Caat  u wiCoo^op  die  aarde gesí^kd,  net  soos 

in  die  CKemeL 

Qee  ons  vanda^  ons  daayCil^e  Srood;  en  ver^eefons,  ons  oortredinge 
soos  ons  oo^die  veryewe  wat  teen  ons  oortree; 

Ln  [aat  ons  nie  in  versoe/qny  nie,  maar  verCos  ons  van  die  ^ose, 

Want  aan  U Sefioort  die  ^niny^l^en  die  Iqag  en  die  SeerCiCfieid 

tot  in  ewigfieid, 

!Amen 


Matteus  6:9-13 


